钦定古今图书集成/历象汇编/庶征典/第026卷 > 《月蚀》吕坤
## 钦定古今图书集成/历象汇编/庶征典/第026卷 > 《月蚀》吕坤

蚀弦岂不易，望日减清辉。始知满招损，天且弗能违。

《汉书韩延寿传》：“延寿代萧望之为左冯翊。望之遣御
史案东郡，具得延寿在东郡时取官铜物，候月蚀铸
作刀剑钩镡，放效尚方事。于是望之劾奏延寿上僭
不道，延寿竟坐弃市。”

《晋书戴洋传》：祖约表洋为下邑长。咸和初，月晕左角，
有赤白珥。约问洋，洋曰：“角为天门，开布阳道，官门当
有大战。”俄而苏峻遣使招约俱反，洋谓约曰：“苏峻必
败，然其初起兵锋不可当，可外和内严，以待其变。”约
不从，遂与峻反。

《神仙传》：尹思者，字小龙，安定人也。晋元康五年正月
十五夜坐屋中，遣儿视月中有异物否，儿曰：“今年当
大水，一人被蓑带锄，思自视之曰：‘将有乱卒至’。”儿曰：
“何以知之？”曰：“月中人乃带甲仗矛，当大乱，三十年复
当小清耳。”后果如其言。

《开元天宝遗事》：“长安城中每月蚀时，即士女取鉴向
月击之，满郭如是。”盖云救月蚀也。

《唐书后妃列传》：肃宗废后庶人张氏，乾元二年，群臣
上帝尊号，后亦讽群臣尊己号“翊圣。帝问李揆，揆争
不可。会月蚀，帝以咎在后宫，乃止。”

《李栖筠传》：栖筠素方梃，无所屈。于是华原尉侯莫陈
怤以优补长安尉，当参台，栖筠物色其劳，怤色动不
能对，乃自言为徐浩、杜济、薛邕所引，非真优也。始，浩
罢岭南节度使，以瓌货数十万饷元载，而济方为京
兆，邕吏部侍郎。三人者皆载所厚，栖筠并劾之，帝未
决。会月蚀，帝问其故，栖筠曰：“月蚀修刑，今罔上行私

于圆丘，大赦境内。是夜，月当以子初没，而升坛之际，
皎然如昼，众咸异之。

《五代史康怀英传》：晋王李克用卒，庄宗召周德威还
太原。太祖闻晋有丧，德威去，亦归洛阳，而诸将亦少
弛。庄宗谓德威曰：“晋之所以能敌梁，而彼所惮者，先
王也。今闻吾王之丧，谓我新立，未能出兵，其意必怠。
宜出其不意以击之，非徒解围，亦足以定霸也。”乃与
德威等疾驰六日，至北黄碾。会天大昏雾，伏兵三垂
冈，直趋夹城，攻破之。怀英大败，亡大将三百人。怀英
以百骑遁归，诣阙请死。太祖曰：“去岁兴兵，太阴亏蚀，
占者以为不利。吾独违之而致败，非尔过也。”释之。
《王景仁传》：开平四年，以景仁为北面招讨使，将韩勍、
李思安等兵伐赵。行至魏州，司天监言太阴亏，不利
行师。太祖亟召景仁等还，已而复遣之。景仁已去，太
祖思术者言，驰使者止景仁于魏以待。景仁已过邢、
洺，使者及之，景仁不奉诏，进营于柏乡。乾化元年正
月庚寅，日有蚀之，崇政使敬翔白太祖曰：“兵可忧矣。”
太祖为之旰食。是日，景仁及晋人战，大败于柏乡。景
仁归诉于太祖，太祖曰：“吾亦知之，盖韩勍、李思安轻
汝为客而不从节度尔。”乃罢景仁就第。

《邻几杂志》：《己亥历》曰：十一月大尽，契丹历此月小。十
二月十四日夜才昏月蚀。戎使言：“窃谓已望。”时修《唐
书》问刘希叟，云：“见用《楚衍历》差一日，《宣明历》十一月
当小尽。”

《扪虱新话》：世传蔡相当国日，有二人求堂除，适有美
阙，二人竞欲得之，且皆有荐拔也。蔡莫适所与，即谓
曰：“能诵卢仝《月蚀诗》乎？”内一耆年者，应声朗念，如注
瓶水，音吐鸿畅，一坐尽倾。蔡喜，遂与美除。

《近异录》：宋庆元二年十月二十夜三更后，月初出。时
临安、嘉兴两邦人未寝者，皆见其团圆如望夕。太史
奏“是为上瑞，其地当十岁大稔，其冬不雪，明春无雨，
民极以为忧。下诏恻怛恳祈中夏雨足，继此必有望
也。”

赵清献赐第，在京师府司巷，以暑月不寐，启户纳凉，
见月满中庭如昼，方叹曰：“大好月色。”俄庭下渐暗，月
痕稍稍缩小，斯须光灭，仰视星斗灿然，而是夕乃晦
日，竟不晓为何物光也。

《元史耶律楚材传》，西域历人奏，“五月望夜月当蚀。”楚
材曰“否。”卒不蚀。明年十月，楚材言月当蚀，西域人曰
不蚀。至期果蚀八分。

《周礼·秋官》：庭氏“掌射国中之夭鸟。若不见其鸟兽，则
以救日之弓与救月之矢射之。”

《淮南子说林训》：“月照天下，蚀于詹诸。”

《草木状》：“杜荆指，病自愈。节不相当者，月晕时刻之与
病人身齐等，置床下，虽危困亦愈。”

《荆州占》：“凡月蚀，后自提鼓阶前，把槌击鼓者三，中良
人、诸御者宫人皆击杵救之。月已蚀后，乃入齐，服缟
素，三日不从乐，以应其祥。此先王之所以免天地之
诛，而解四境之患也。”

《酉阳杂俎》：“虎交而月晕。”

《续博物志》：“凡日月蚀而私之，生子则多疾。”

《物类相感志》：“日月蚀时饮，损牙。”

《仇池笔记》：玉川子《月蚀诗》，以蚀月者，月中虾蟆也。梅
圣俞作《日蚀诗》，以蚀日者，三足乌也。此因俚说以寓
意。《战国策》：“日月凋晖于外，其贼在内。”则俚说亦旧矣。
《野航史话》：今当事者坚言西域历法精愚，未敢尽信
也。观元时西域历人有奏五月望月当蚀者，楚材曰
否，卒不能蚀。明年十月，楚材言月当蚀，西域人言不
蚀，“卒蚀八分”，可以验矣。

《金台纪闻》：“尝闻西域人算日月蚀者，谓日月与地同
大，若地体正掩日轮上，则月为之蚀。传注家谓月蚀
为暗虚所射者，余未敢信以为然